Document ID: 31980R0802

ΚΑΝΟΝΙΣΜΟΣ (ΕΟΚ) αριθ. 802/80 ΤΗΣ ΕΠΙΤΡΟΠΗΣ της 27ης Μαρτίου 1980 περί κατατάξεως εμπορευμάτων στη διάκριση 04.03 Α του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), όπως τροποποιήθηκε τελευταία από τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι είναι αναγκαίες διατάξεις για την εξασφάλιση της ομοιόμορφης εφαρμογής της ονοματολογίας του κοινού δασμολογίου σχετικά με ορισμένα προϊόντα που έχουν τη φυσική δομή, την τυπική γεύση και την ποιοτική χημική σύνθεση βουτύρου, αλλά που περιέχουν μόνο από 75 έως 80% βουτυρική λιπαρή ουσία-
ότι η κλάση 04.03 του κοινού δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου(3), όπως τροποποιήθηκε τελευταία από τον κανονισμό (ΕΟΚ) αριθ. 3000/79(4), προβλέπει το βούτυρο-
ότι η παρουσία ποσότητος ύδατος ανωτέρας του μέσου όρου δεν αφαιρεί από τα εν λόγω προϊόντα τον χαρακτήρα εμπορεύματος της κλάσεως 04.03 του κοινού δασμολογίου-
ότι, στο εσωτερικό της κλάσεως 04.03 συντρέχει λόγος να επιλεγεί η διάκριση 04.03 Α-
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα που έχουν τη φυσική δομή, την τυπική γεύση και την ποιοτική χημική σύνθεση του βουτύρου, αλλά που περιέχουν μόνο από 75 έως 80% βουτυρική λιπαρή ουσία, υπάγονται, στο κοινό δασμολόγιο, στην κλάση:
04.03 Βούτυρο:
Α. Περιεκτικότητος κατά βάρος εις λιπαράς ουσίας κατωτέρας ή ίσης του 85%.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Μαρτίου 1980.

Labels: 3
17